تورکیه خاریجی ایشلر ناظیری مولود چاووش اوغلو مولدوی‌نین خاریجی ایشلر ناظیری  آندری گالبور ایله باش-باشا و هئیتلرآراسی گؤروشلریندن سونرا اورتاق مطبوعات کونفرانسیندا چیخیش ائتدی.
تورکیه-اتریش آراسیندا امکداشلیغین داوام ائتمه‌سینده نورمال شرایطین اولماماسینی بیلدیرن مولود چاووش اوغلو  وورغولادی کی، وین‌ده کی سفیرین گئری چاغیریلماسی‌نین سببی مؤجود پروبلئم‌لرله باغلی مصلحت‌لشمه‌لر آپارماق و علاقه‌لری یئنی‌دن نظردن کئچیرتمک‌دیر.
خاریجی ایشلر ناظیری دئدی کی، اتریش سون دؤورده خاریجی دوشمنچیلیک، عرقچیلیک میل‌لری و ایسلام علیه‌دارلیغی‌نین مرکزی اولان اؤلکه حالینا گلیب. اؤلکه آوروپا خالق‌لاریندا تورکیه‌یه دایر منفی موناسیبت یاراتماق مقصدی ایله آتدیغی آددیم‌لاری، تورکیه-آوروپا اتفاقی علاقه‌لرینی سورغویا چکمه‌سی و سانکی تهدیدی دوستلوق کیمی تقدیم ائدیر.
مؤلود چاووش اوغلو وورغولادی کی، اتریش فتح‌الله‌چی ترور تشکیلاتی پارالل دؤولت یاپیلانماسینین (فئتو/پ.د.ی) 15 ژوئیه چئویریلیش جهدی و سونرا تورکیه‌نی دستکلمک عوضینه ترس بیر موقع توتوب.
تورکیه وطنداش‌لاری‌نین دئموکراسی‌سینه صاحب چیخماسی مقصدی ایله باریشچیل نوماییش کئچیرمه‌سی اوچون هر هانسی بیر اؤلکه‌دن ایجازه آلماق کیمی عهده لیگینین اولماماسینی دئین خاریجی ایشلر ناظیری: "بیزه سربست توپلاشماق آزادلیغی" درسی وئرمه‌یه چالیشیرسینیز، لاکین باریشچیل کئچیریلن تدبیرلره ایجازه وئرمیرسینیز. بونا اعتراضیمیزی بیلدیریریک. لاکین اونو دا گؤردوک کی، ترور تشکیلاتی پ.ک.ک و طرفداش‌لارینا وین‌ده نوماییش کئچیریلمه‌سینه ایجازه وئریلیب. بو صمیمیتته اویغون گلمیر. بونا گؤره ده ترورا دستک وئرن بئله مؤوقعیه لاقید قالا بیلمریک."دئیه علاوه ائتدی.
تورکیه-اطریش علاقه‌لری‌نین نورمال آخینی‌نین دایاندیغینی وورغولایان مولود چاووش اوغلو بوتون بونلارا باخمایا‌راق وین سفیری مهمت حسن گؤیوشو مصلحت‌لشمه‌لر مقصدی ایله آنکارایا چاغیردیق‌لارینی قئید ائتدی.
